b'\n_START_ARTICLE_\nK\xc4\xb1z\xc4\xb1lay\n_START_SECTION_\nHist\xc3\xb2ria\n_START_PARAGRAPH_\nEn els seus inicis, Hilal-i Ahmer/K\xc4\xb1z\xc4\xb1lay treballava com a prove\xc3\xafdora de serveis de salut. En els anys 1912-13 tenia 20 hospitals en diferentes ciutats de l\'Imperi. El primer hospital obert per K\xc4\xb1z\xc4\xb1lay a la capital imperial, Istanbul, fou a Kad\xc4\xb1rga, el 23 de novembre de 1912. Entre les infermeres d\'aquest hospital hi havia dones musulmanes. L\'organitzaci\xc3\xb3 tamb\xc3\xa9 tenia un centre de dones, des de 20 de mar\xc3\xa7 de 1912, amb unes cent membres, presidida per Nimet Muhtar Han\xc4\xb1mefendi (una han\xc4\xb1msultan o princesa, esposa d\'Ahmed Muhtar Pa\xc5\x9fa, Ministre de Guerra) sota la presidencia honor\xc3\xadfica de la Ba\xc5\x9fkad\xc4\xb1nefendi (primera esposa) del Sult\xc3\xa0, fundat per a ajudar a les viudes i orfes de les Guerres Balc\xc3\xa0niques . La feminista Fatma Aliye Han\xc4\xb1m fou la secret\xc3\xa0ria i una de les primeres membres d\'aquest centre. Va renunciar el 31 d\'octubre de 1916 amb una carta dirigida al Dr. Besim \xc3\x96mer Pa\xc5\x9fa, President de Hilal-i Ahmer, per no haver estat inclosa a la delegaci\xc3\xb3 de la Mitja Lluna turca invitada a visitar Alemanya._NEWLINE_Amb la rep\xc3\xbablica, Hilal-i Ahmer va canviar el seu nom a "T\xc3\xbcrk K\xc4\xb1z\xc4\xb1lay\xc4\xb1" i un dels seus primers serveis va ser ajudar a rehabilitar milers de refugiats turcs que venien de Gr\xc3\xa8cia, com a resultat de l\'Intercanvi de poblacions entre Gr\xc3\xa8cia i Turquia despr\xc3\xa9s de la invasi\xc3\xb3 grega de Turquia.'